Lisa 1
Raamlepingu 2-2/23/324-1 juurde

Tehniline kirjeldus riigihanke „Tööstuslike pesumasinate ja kuivatite ostmine, remont ja hooldus“ (viitenumber 272025) hanke osadele 2 ja 3

1.	ÜLDTINGIMUSED

1.1.	Hangitavaks teenuseks on erinevate tööstuslike (sh ka professionaalseks/profi kasutamiseks mõeldud) pesumasinate ja kuivatite (edaspidi ka seade või seadmed) hoolduse ja remondi teenus (edaspidi ka teenus). Teenuse all mõeldakse seadmete töökorra taastamiseks tehtavaid kõiki tegevusi, sh defekteerimist, hooldust, remonti, varuosade hankimist, paigaldamist jms.
1.2.	Teenuse tellijaks on Riigi Kaitseinvesteeringute Keskus ja Kaitsevägi (edaspidi ka tellija).
1.3.	Seadmete hoolduse ja remondi teenus on jagatud 2 hanke ossa tootjate põhiselt alljärgnevalt:

1.3.1.	osa 2 - Miele tööstuslike pesumasinate ning kuivatite remont ja hooldus;
1.3.2.	osa 3 - Electrolux ja teiste (va Miele) tööstuslike pesumasinate ning kuivatite remont ja hooldus.

1.4.	Tehnilise kirjelduse lisas 1.1 on toodud seadmete loend (sh asukohad) informatiivsel eesmärgil. Seadmed, seadmete kogused, asukohad võivad lepinguperioodil muutuda. Nimetatud muudatused on tellija ette näinud ning nende kohta raamlepingu ega selle alusel sõlmitud hankelepingu muudatust ei vormistata. Muudatused fikseeritakse võimalusel tellija kontaktisiku poolt kirjalikku taasesitamist võimaldavas vormis (e-posti teel) või fikseeritakse teenuse üleandmise-vastuvõtmise aktis.

2.	TEENUSE KIRJELDUS, NÕUDED TEENUSELE

2.1.	Täitja kohustub teostama teenused õigeaegselt, ettenähtud mahus ja kõrge kvaliteediga ning selliselt, et oleks tagatud seadme korrasolek ja töötamine nõutavatel parameetritel juhindudes seadme valmistajatehase poolt kehtestatud nõuetest.
2.2.	Teenuse osutamine toimub jooksvalt vastavalt vajadusele ning tellija poolt esitatud väljakutse alusel.
2.3.	Tellija esitab tööde teostamise väljakutse (sh objekti täpse aadressi, hoone, võimalusel probleemi kirjelduse ja eeldatava teenuse osutamise tähtaja) läbi tellija haldustarkvara või e-kirja teel.
2.4.	Täitja peab olema võimeline vastu võtma väljakutseid, nõustama tellijat e-posti või telefoni teel tööpäevadel (esmaspäevast-reedeni) alates kella 9.00 kuni 17.00.
2.5.	Täitja peab hiljemalt 1 tööpäeva jooksul tellijalt tellimuse/väljakutse saamist saabuma seadme asukohta ja tegema kõik võimaliku seadme täieliku töövõime taastamiseks ja rikke võimalikult kiireks kõrvaldamiseks.
2.6.	Kui riket ei ole võimalik koheselt kõrvaldada, siis kohustub täitja varustama seadme vähemalt alljärgneva teabega (nt silt nähtaval kohal):

2.6.1.	seadet ei tohi kasutada nt mootori, luku vm rikke tõttu;
2.6.2.	seade remonditakse …… kuupäevaks;
2.6.3.	täitja nimi ja kontakttelefon.

2.7.	Seadme töövõime maksimaalne taastamise aeg lihtsamate tööde puhul on kuni 2 tööpäeva alates tõrkejuhtumi teate jõudmisest täitjale. Tööde puhul, mis sõltuvad varuosade tarneaegadest, on tähtaeg kuni 5 tööpäeva, kui ei ole kokku lepitud teisiti.
2.8.	Täitjal on kohustus hoida piisavat laovaru kriitilisematest ja enam vajaminevatest varuosadest (nt ukselukud, veejaotusmehhanism jms).
2.9.	Teenuse osutamine toimub tellija asukohas või vajadusel vastavalt kokkuleppele täitja territooriumil.
2.10.	Kui teenuse osutamise käigus selgub, et seadmed vajavad remonti, remontimine ei ole otstarbekas või on vajalik oluliste detailide vahetus, siis lepitakse tööde jätkamise osas eraldi kokku tellija kontaktisikuga. 
2.11.	Täitja kohustub teenuse osutamisel kasutama tootja originaal varuosi, kui pooled ei lepi kokku teisiti. Kõik kasutatavad või asendatavad varuosad peavad olema uued, kasutamata, kvaliteetsed ning sobilikud.
2.12.	Kõik hooldus- ja remonttööd tuleb registreerida tellija haldustarkvaras, sh ka info kasutatud varuosade kohta, kui ei ole kokku lepitud teisiti.
2.13.	Täitja peab informeerima tellija kontaktisikut koheselt peale tööde teostamist objektil, et tööd on teostatud. 
2.14.	Arve esitamise aluseks on kahepoolselt allkirjastatud teenuse üleandmise-vastuvõtmise akt. Akti aluseks olev informatsioon esitatakse tellija haldustarkvaras, kui ei ole kokku lepitud teisiti. Arve aluseks olev akt koostatakse tellija kontaktisikute lõikes ja tellija haldustarkvaras maksimaalse sagedusega üks kord kuus (järgneva kuu alguses eelmise kuu kohta), kui ei ole kokku lepitud teisiti. Aktis kajastatakse arve aluseks oleva perioodi jooksul teostatud teenused (sh tellimuse sisu ja lahenduskäik), töödega alustamise ja lõpetamise kuupäev ja kellaajad, tööde teostamiseks kulunud aeg, teostatud tööde maht, kasutatud varuosade loetelu koos nende maksumustega objektide lõikes. Akti vorm ja täpne sisu kooskõlastatakse eelnevalt tellijaga.
2.15.	Tööde üleandmise-vastuvõtmise akt on aluseks tööde ja tööde käigus kasutatud täitja varuosade garantiile. Garantii on vähemalt 6 kuud alates tööde üleandmise-vastuvõtmise akti allkirjastamisest. Kui valmistajatehas on varuosadele andnud pikema garantii, siis lähtutakse tootjapoolsest garantiist. 

3.	NÕUDED TÄITJALE

3.1.	Täitja kohustub:

3.1.1.	taotlema Kaitseväe korralduse seaduse § 413 alusel vähemalt 7 (seitse) tööpäeva enne tööde algust sissepääsuõigust Kaitseväe julgeolekualale täitja, sh alltöövõtja(te) töötajatele ning esitama sissepääsutaotluse vormil töötajate nimekirja ja töötajate allkirjastatud ja kuupäevastatud nõusoleku vormi taustakontrolli tegemiseks. Taustakontroll tehakse töötajatele, kellel on täitjaga ja/või alltöövõtjaga lepinguline töösuhe ning kes vajavad teenuse osutamiseks sissepääsuõigust Kaitseväe julgeolekualale;
3.1.2.	täitma Kaitseväe „Julgeolekutingimused“ dokumendis sätestatud nõudeid ja tingimusi ning tagama nende täitmise alltöövõtja(te) poolt;
3.1.3.	arvestama asjaoluga, et julgeolekualaste nõuete mittejärgimine annab tellijale õiguse jätta raam- ja hankeleping sõlmimata või need erakorraliselt etteteatamise tähtaega järgimata üles öelda.

3.2.	Täitjal peab olema hanke osas 2 õiguslik (peab olema Miele poolt volitatud teenindaja) ja tehniline pädevus Miele tööstuslike pesumasinate ja kuivatite hoolduse ja remondi teenuse osutamiseks (sh garantiiperioodil). 
3.3.	Täitjal peab olema hanke osas 3 õiguslik (peab olema Electrolux’i poolt volitatud teenindaja) ja tehniline pädevus Electrolux tööstuslike pesumasinate ja kuivatite hoolduse ja remondi teenuse osutamiseks (sh garantiiperioodil). 
3.4.	Täitja peab määrama sõlmitava lepingu kohustuste täitmiseks ja korraldamiseks ametisse vastutava isiku, kelle eesti keele oskus peab olema vähemalt B2 tasemel. Vastutava isiku vahetusel või asendusel lepinguperioodi jooksul tuleb tellijat informeerida isiku vahetusest kirjalikku taasesitamist võimaldavas vormis vähemalt viie tööpäeva jooksul.
3.5.	Täitja peab omama teenuse pakkumiseks transpordivahendit, mis on varustatud GPS-seadmega ning tagama tööjõu transpordi objektidele. Täitjal on kohustus esitada tellija nõudmisel väljavõte GPS jälgimise süsteemist, kus on välja toodud objekt, kus teenust osutatakse, sinna jõudmise ja lahkumise aeg ning aeg kokku, lisaks peab olema konkreetne sõit seotav konkreetse aktiga.

4.	LISAD

4.1.	Lisa 1.1. Seadmete loend.